BRR ดีดนิวไฮ โบรกฯแนะ”ซื้อเก็งกำไร” อ้อยเข้าหีบเพิ่มหนุนธุรกิจแกร่ง
BRR ดีดนิวไฮ โบรกฯแนะ"ซื้อเก็งกำไร" อ้อยเข้าหีบเพิ่มหนุนธุรกิจแกร่ง ณ เวลา 11.27 น.อยู่ที่ 13.70 บาท บวก 0.50 บาท หรือ 3.79% มูลค่าการซื้อขาย 227.06 ล้านบาท
5 มิ.ย. 2558

ผู้สื่อข่าวรายงานว่า ราคาหุ้น บริษัท น้ำตาลบุรีรัมย์ จำกัด (มหาชน) หรือ BRR ณ เวลา 11.27 น.อยู่ที่ 13.70 บาท บวก 0.50 บาท หรือ 3.79% มูลค่าการซื้อขาย 227.06 ล้านบาท โดยเปิดตลาดที่ 13.50 บาท ราคาปรับตัวขึ้นสูงสุดที่ 14.00 บาท และต่ำสุดที่ 13.30 บาท
 
บล.โกลเบล็ก ระบุในบทวิเคราะห์ (5 มิ.ย) แนะ”ซื้อเก็งกำไร” BRR จากคาดปริมาณอ้อยจะเพิ่มเป็น 2.5 ล้านตัน และน้ำตาลทรายได้ 3 ล้านตันตามลำดับ ซึ่งปริมาณอ้อยเข้าหีบที่เพิ่มขึ้นจะช่วยสร้างความแข็งแกร่งให้กับธุรกิจน้ำตาลทรายและธุรกิจพลังงานทดแทนที่ปัจจุบันบริษัทมีโรงไฟฟ้าพลังงานชีวมวล 2 แห่ง
สำหรับทางด้านเทคนิค ราคาปรับตัวขึ้นปิดที่จุดสูงในวัน หลังจากสร้างแท่งเทียนสัญญาณกลับตัว ทำให้มีโอกาสที่จะปรับตัวขึ้นต่อ รับ 12.9/12.6 ต้าน 13.5/14.50 โดยให้ Cut Loss 12.30